Beatnik

Beatnik ye un términu inventáu en 1958 pol periodista d'Estaos Xuníos Herb Caen col fin de parodiar y referise despectivamente a la xeneración beat y los sos seguidores, malpenes meses depués de que se publicara Nel camín (On the Road), la novela-manifiestu del movimientu escrita por Jack Kerouac. Los escritores beat refugaron el términu por despectivu, ensin embargo el mesmu foi adoptáu y espardíu ampliamente polos medios de comunicación, aplicándolu a un estereotipu mozu distinguible pola forma de vestise y arreglase que se fizo moda, y relacionándolo con una actitú proclive a la folgancia, el desenfrenu sexual, la violencia, el vandalismu y les pandilles de delincuentes. Col tiempu la denominación terminó siendo aplicada de manera indiscriminada, tanto al estereotipu, como a los artistes de la xeneración beat y los sos seguidores. Los beats y los beatniks diluyéronse na segunda metá de la década de los sesenta, inmersos nos movimientos contraculturales como los encarnaos polos hippies, el rock, la revolución sexual y les lluches antirracistes y escontra la guerra de Vietnam. Fuera d'Estaos Xuníos, dambos términos "beat" y "beatnik" fueron utilizaos como sinónimos, ensin percibir el sentíu paródicu del segundu.

 Etimoloxía 
La pallabra "beatnik" foi acuñada por Herb Caen, un popular periodista de San Francisco, pa referise a los beats o la Xeneración Beat, qu'establecieren el so principal centru d'aconceyamientu na Playa Norte de la ciudá. Caen, que dellos años depués ganaría el Premiu Pulitzer, inventó'l términu nun artículu escritu nel San Francisco Chronicle el 2 d'abril de 1958,Caen, Herb. San Francisco Chronicle, April 2, 1958. amestando les palabras "beat" y "Sputnik". El Sputnik 1 foi'l primer satélite artificial y fuera llanzáu pola Xunión Soviética seis meses anantes, convirtiéndose nun símbolu, tanto del poderíu soviéticu como de l'amenaza de destrucción nuclear de los EE. XX. nel marcu de la Guerra Fría, debido a lo cual desató una fola de temor masivu ente los norteamericanos. Al vincular a la Xeneración Beat col Sputnik soviéticu, l'oxetivu yera mostrala como "non americana".«Periodista: ¿Que opina de ser el Rei de los Beatniks?; Allen Ginsberg: Bueno, tú sabes que yo nunca fuí un beatnik, ¿non?; P: ¿Cómo evolucionó la pallabra?; AG: Bueno, primero foi Xeneración Beat... depués el Sputnik subió, ¿acuérdeste? Más sero ellos llamáronlo beatnik».Textu orixinal n'inglés«Q: What do you think of being King of the Beatniks?; A: Well, you know I never was a beatnik, doncha?;Q: How did the word evolve?; A: Well, first it was Beat Generation... then Sputnik went up, remember? Then they called it beatnik».- Campbell, James. "The birth of the beatnik", The Richmond Review, 1999. En dellos sitios web menciónase erróneamente que la pallabra derivó de la fusión de los términos "beat" y "nudnik", términu idish que significa "aburríu" o "obtusu".

Criticando'l tracamundiu del términu, Allen Ginsberg, unu de los principales referentes de la Xeneración Beat, escribió una carta al New York Times, depués de que'l periódicu la utilizara reiteradamente nun artículu tocante al escritor, pa deplorar "la engañosa pallabra beatnik", diciendo que "si fueren los beatniks y non los illuminaos poetes beat los qu'invadieren esti país, non seríen creaos por Kerouac sinón pola industria de los medios de comunicación de mases, dedicaos constantemente al llaváu de cerebru del Home"."If beatniks and not illuminated Beat poets overrun this country, they will have been created not by Kerouac but by industries of mass communication which continue to brainwash man". Campbell, id. ut supra

 La diferencia entre "beat" y "beatnik" 
250px|thumb|Allen Ginsberg y Peter Orlowski.
Na xíriga d'Estaos Xuníos de la dómina, el términu "beat" indicaba la cultura, la actitú y la lliteratura, mientres que la pallabra "beatnik" utilizábase pa estereotipar la cultura beat, tal como aparecía nos personaxes d'historieta, munches veces violentos, qu'espardíen los diarios y revistes.

Esta distinción entre "beat" y "beatnik" foi analizada pol profesor Ray Carney de la Universidá de Boston, una autoridá en cultura beat, en The Beat Movement in Film, una serie de notes de so feches con ocasión d'una muestra de 1995 entamada pol Muséu Whitney:

Los términos Xeneración Beat y beat corresponden al movimientu lliterariu antimaterialista entamáu a principios de la década de los 50 ente los que destacaron escritores como Jack Kerouac, John Clellon Holmes, Allen Ginsberg, Timothy Leary, Neal Cassady y William Burroughs, qu'a mediaos de los sesenta dilióse como tal pa influyir decisivamente nos movimientos contraculturales de la mocedá desarrollaos na segunda metá de la mesma, y particularmente en músicos claves, como Bob Dylan, Syd Barrett, The Fugs (n'onde contribuyó direutamente Allen Gingsberg), The Doors y The Beatles.

La filosofía beat yera básicamente contracultural, antimaterialista, anticapitalista y antiautoritaria, que remarcaba la importancia de meyorar la interioridá de cada unu más allá de les posesiones materiales y de les regles impuestes pol sistema. Dieron una gran importancia a la llibertá sexual y a les drogues como ayudante de la esploración interior. Dellos escritores beat acercáronse a les relixones orientales como'l budismu y el taoísmu. En política tendíen a ser demócrates o socialdemócrates de centru izquierda (llamaos "liberals" n'EEXX), sofitando causes como les lluches antirracistes d'esos años, aunque dellosde los sos integrantes como William Burroughs, abrazaron idees paleoconservadores. Nel arte adoptaron una actitú abierta hacia la cultura afro-norteamericana, dalgo que resultó mui notable nel jazz y el rock and roll, anque la Xeneración beat manifestó una abierta preferencia pol jazz modernu y un ciertu despreciu pol rock and roll.

 L'estereotipu beatnik: ente la persecución y la parodia 
Desde fines de la década del 50 los medios de comunicación reflexaron y espardieron reiteradamente l'estereotipu del xoven beatnik (antiamericanu, folgazán y delincuente), separtándose del perfil rebelde y solitariu, relacionáu cola cultura beat, que presentaren actores como James Dean y Natalie Wood en Rebelde sin causa (1955).

En xunu de 1958 Connie Sublette, una de las moces que frecuentaben el grupu beat que solía parar nos bares expresu y aconceyase na Playa Norte de San Francisco (zona qu'entamó a ser conocida como "Beatnik Land"), resultó asesinada por un marineru negru col que taba manteniendo rellaciones sexuales.Connie Sublette, yera una xoven de 20 años, divorciada d'un amigo de Jack Kerouac, Al Sublette. Esi añu de 1958, so madre morriera y ella divorcióse del so maríu, pa formar pareya poco depués col músicu saxofonista Paul Swanson. El 15 de xunu de 1958, Swanson morrió al cayer acidentalmente del techu del Party Pad. Connie desesperada y amurniada perdió entós el control y emborrachóse. Neses condiciones, llorando desconsoladamente, foi atopada nun portal, pol marineru Frank Harris, que taba tamién drogáu con heroína. Harris ufiertó-y consuelu, que Connie aceptó. Entamaron a besase y ella quitóse la ropa preparándose a mantener rellaciones sexuales. Nesi momentu Connie entamó a glayar llamando al so ex-maríu, y Harris, col fin d'evitar ser descubiertu con una blanca desnuda (nuna dómina de fuertes prexuicios raciales) intentó facela callar, aforcándola col pañuelu d'ella. Christopher, Tom (2005). Beatnik!. Beat Scene Magazine. Consultáu'l 22-12-2007. 

El fechu foi cubiertu pol San Francisco Chronicle de modu sensacionalista col siguiente títulu de portada: "Cuerpu desnudu en caleyón. Moza beatnik asesinada por marineru buscando amor". Pocos díes depués l'alcalde de la ciudá daba la so opinión sobre'l casu y la "Xeneración beat":

 Referencies 

Categoría:Música
Categoría:Lliteratura
Categoría:Tribus urbanes